அவருக்கு முன்னே, ஸ்ரீ மாயவரம் சிவராமகிருஷ்ண சாஸ்த்ரிகள் ராமாயணம் சொல்வார். அவர்களுக்கு ‘ப்ரவசன மார்கதர்ஷி’ என்று மகாபெரியவா டைட்டில் கொடுத்தார்கள். அந்த மாயவரம் பெரியவா போன்றவர்கள் எப்படி ராமாயணம் சொன்னார்களோ, அந்த வழியில் ஸ்வாமிகள் ராமாயணம் சொன்னார். ஸ்வாமிகள் சொல்லுவார், “அப்பால் இருக்கின்ற கதையை சொல்ல வேண்டாம். ரிஷிகளின் வாக்குக்கு மேலே நாம் சொல்லுவதற்கு கருத்தோ, தத்துவமோ ஒன்றும் இல்லை…”. மேலும், “கருத்து சொன்னால் கறுத்துப் போயிடும்!”, என்பார்.